 Sheekh Aadan Sune oo hadalkiisa sii wata ayaa fariin u diray sheekha ku dhawaaqay inay raga iyo dumarku ka siman yihiin dhinaca magta, waxaanu ku hanbalyeeyey guddida wanaag farista iyo xumaan reebista talaabada ay ka qaadeen gudoomiyahoodii oo hadalkaasi ka soo baxay waxaanu yidhi Waxaanu kuugu naseexaynaynaa xaq marka laguu sheego inaad u noqoto ayaa fadli ah oo raganimo ah oo geesinimo ah, adiguna naftaada u tudh oo dib iskugu noqo, culimada ayaanad la naaqishi lahayd intii aanad bayaankan bixin, waxaanan kuugu naseexaynayaa walaalka muslimka ahow inaad u soo noqoto xaqa, odoyaasha wanaag farista iyo xumaan reebistana waxaan ugu hanbalyeynayaa in markii uu hadalkaasi kaa soo baxay ay kaa qaadeen xilkii ay kuu dhiibeen,maantana waxaan ogaanay inay diintooda taag cilmi iyo aqoon dhigaba inay u dhiidhiyayaan, sheekhana waxaan leeyahay intaad ilaahay u toobad keento culimada wax iskala baro oo iska shaqayso kaalin la qabtana halkii u waynayd ayaad inoo haysay dib ugu noqo anaga ayaana ku dooran doona balse waa inaad xaqa u soo noqotaa. 